El uden co2-udslip Trods galopperende el-priser er de nordjyske forbrugere i stigende grad begyndt at interessere sig for "grøn elektricitet" - altså el, som produceres uden Co2-udslip, oplyser P4 Nordjylland. 8.000 privatkunder skiftet Hos Energi Nord har 8.000 af selskabets 140.000 privat-kunder nu valgt at skifte til Co2-fri strøm, oplyser afdelingschef Frederik Thidemann. 84 kroner om året for en husstand Det koster to øre mere pr. kilowatt-time at bruge den miljøvenlige elektricitet. Da den gennemsnitlige, nordjyske familie i parcelhus bruger ca. 4.200 kilowatt-timer om året, svarer det til, at elregningen bliver 84 kroner dyrere på årsbasis. - Til gengæld sparer familien så miljøet for to tons Co2-udslip, fortæller Frederik Thidemann. Firmaer er også med Men det er ikke kun private forbrugere, der er begyndt at aftage Co2-fri elektricitet. Visse dele af erhvervslivet - f.eks. campingpladser og hoteller - har også meldt sig på banen. Norge leverer Den grønne el blev lanceret for et år siden og produceres af vandkraft i Norge.

Opsummering:
84 kroner om året ekstra på el-regningen, og spar to tons co2-udslip. Det har mange nordjyder valgt at gøre, trods de høje el-priser.